Zrelé plody
**Rajčiakovec repový** (iné názvy: **tamarilo**, **tamarillo**, zriedkavo: *anglická paradajka*; lat. *Solanum betaceum* alebo staršie *Cyphomandra betacea*) je nízky strom alebo ker, ktorý plodí exotické ovocie. Je to subtropický druh širokého rodu ľuľok *(Solanum),* kde je radený do podrodu *Bassovia* a sekcie *Pachyphylla.*

Etymológia
----------

Názov tamarillo vznikol až okolo roku 1970 na Novom Zélande (je maorského pôvodu) a stal sa medzinárodným obchodným označenie pre tieto plody.

Rozšírenie
----------

Druh pochádza zo subtrópov, z nevysokohorských partií And (Bolívia, Ekvádor, Chile, Peru) odkiaľ sa rozšíril do ostatných častí Južnej Ameriky (Argentína, Brazília, Kolumbia, Venezuela), potom do Strednej Ameriky (Guatemala, Kostarika, Karibik) a do južných častí Severnej Ameriky (Florida, Kalifornia). Následne bol rozšírený do východnej a južnej Afriky a južnej Ázie (India, Malajzia, Srí Lanka), na Papuu-Novú Guineu, do severných oblastí Austrálie a roku 1920 sa začal pestovať na Novom Zélande.

Opis
----

Je vždyzelený, nevysoký, zvyčajne 3,5 až 5 m vysoký strom s plytkými koreňmi. Jeho riedke konáre sú husto pokryté žľaznatými trichómmi a sú porastené striedavými listami 10 až 30 cm dlhými a 5 až 10 cm širokými s 2 cm stopkou. Listové čepele sú lesklé, slabo dužinaté, vajcovité, na vrchole krátke a špicaté a výrazne žilkované. 

Päťpočetné, obojpohlavné kvety na dlhých stopkách vyrastajú vo voľných zhlukoch. Voňajúce kvety bývajú až 2 cm široké, majú päť fialových kališných plátkov asi 3 mm veľkých a päť svetle ružových, voľných, voskovitých, podlhovastých, naspäť ohnutých, korunných plátkov asi 1 cm dlhých. V stredu kvetu vyrastá päť tyčiniek so žltými nitkami a peľnicami a semenník s jednou čnelkou s bliznou. Kvitnú po celý rok, často aj v čase, keď už zrejú prvé plody. 

Zo hmyzom opelených kvetov vyrastú visiace, až 8 cm dlhé, vajcovito elipsovité, zelené bobule, ktoré v zrelosti môžu mať farbu purpurovú, krvavo červenú, oranžovú, červenú alebo žltú. Ich dužina je sfarbená žlto až oranžovo červeno. Plody majú v priehradkách čierne, kruhovité, ploché semená, ktoré sú výrazne horké a tvoria asi tretinu plodu. Šupka plodu je tenká, hladká, lesklá a je tiež silne horká.

Význam
------

Pestuje sa pre svoje plody, ktoré v zrelosti voňajú po ananásu či jahode a obsahujú vitamín C a veľa ďalších, pre telo potrebných vitamínov a minerálov. Plody sa zberajú postupne ako dozrievajú a pretože majú tvrdú šupku a pevnú dužinu, môžu byť v papierových škatuliach zasielané aj na veľké vzdialenosti. Dužina je trochu kyslejšia a pridáva sa do miešaných limonád a ovocných šalátov, môže sa tiež dusiť a pridávať do polievok a omáčok obdobne ako paradajky. Plody možno konzumovať surové, napríklad posypané cukrom, soľou alebo korením a prípadne po rozpolení grilovať ako zeleninu. Pred konzumácii je nutné stiahnuť horkú šupku, najlepšie ponorením do horúcej vody. Obsahujú veľa pektínu a možno z nich ľahko pripraviť džemy a čatní.

Galéria
-------

* mladá rastlinamladá rastlina
* kvetykvety
* nezrelé plodynezrelé plody
* zrelé plodyzrelé plody

Referencie
----------

1. ↑
2. ↑  verne.sk
3. ↑  D A Bender. *Benders’ Dictionary of Nutrition and Food Technology*. [s.l.] : Woodhead Publishing, 2006. 552 s. ISBN 978-1-84569-165-3. S. 463.
4. ↑   *Dendrologie.cz: Solanum betaceum* [online].. Dostupné online. (po česky)
5. ↑   *Fruits of warm climates: Tree Tomato* [online].. Dostupné online. (po anglicky)
6. ↑   *Seeds fo Africa: Tamarillo Fruit* [online].. Dostupné online. (po anglicky)
7. ↑  PANTOJA, Lílian; DESSIMONI PINTO, Nísia Andrade Villela; LOPES, Cristiane et al.. Physical and physicochemical characterization of fruits of two varietes of tamarillo..... *Revista Brasileira de Fruticultura* (Brazilian Society of Plant Physiology, BR), 2009, roč. 31, čís. 3. Dostupné online [cit. 2016-03-03]. ISSN 1806-9967. (po anglicky)
8. ↑   *Solanum betaceum* [online].. Dostupné online. (po anglicky)
9. ↑   *Rajčenka řepovitá* [online].. Dostupné online. (po česky)

  

| * z
* d
* u
Ovocie |
| --- |
| 
* ananás
* arónia
* ásimina (paw-paw)
* avokádo
* banán
* broskyňa
* brusnica
* citrón
* curuba
* čerešňa
* čerimoja
* čučoriedka
* datľa
* dula
* durian
* egreš
* etrog
* figa
* granátové jablko
* grapefruit
* graviola
* guave
* hrozno
* hruška
* hurma
* jablko
* jackfruit
* jahoda
* karambola
* kivi
* kiwano
* kumkvat
* liči
* limetka
* malina
* mandarínka
* mango
* marakuja
* marhuľa
* mišpuľa
* mineola
* moravská jarabina
* moruša
* muchovník
* nashi
* oliva
* oskoruša
* ostružina
* papája
* pitahaya
* pomaranč
* pumelo
* paradajka
* rakytník
* ríbezľa (biela, červená, čierna)
* ringlota
* slivka
* salaka
* tamarillo
* trnka
* višňa

 |